b"\n_START_ARTICLE_\nDia de l'Esperanto\n_START_PARAGRAPH_\nEl Dia de l'Esperanto (en esperanto: Esperantotago o naski\xc4\x9dtago de Esperanto) \xc3\xa9s una data celebrada internacionalment el 26 de juliol, dia de la primera publicaci\xc3\xb3 del Unua Libro, el primer llibre per aprendre la gram\xc3\xa0tica de l'idioma, creat pel Doktoro Esperanto (pseud\xc3\xb2nim de L. L. Zamenhof). La data (26 de juliol de 1887 segons el calendari gregori\xc3\xa0, 14 de juliol de 1887 segons el calendari juli\xc3\xa0 aplicat llavors a R\xc3\xbassia) commemora la segona aprovaci\xc3\xb3 del llibre per part de la censura russa, rebent el perm\xc3\xads de publicar-se._NEWLINE_En algunes ocasions, el Dia de Zamenhof (15 de desembre), dia del naixement de L. L. Zamenhof, i tamb\xc3\xa9 anomenat Dia de la Literatura en Esperanto o Dia del Llibre en Esperanto, \xc3\xa9s anomenat err\xc3\xb2niament tamb\xc3\xa9 Dia de l'Esperanto."